AJÁNDÉKOZÁSI SZERZŐDÉS
(TERVEZET)
amely létrejött Martfű Város Önkormányzata Képviselő-testületének ___/2016. (____.) sz. határozata alapján egyrészről
Molnár Gábor szn: Molnár Gábor (szül:Öcsöd, 1937. szeptember 29. an: Garai Erzsébet, személyi azonosító jele: 1 370929 2117, adóazonosító jele: 8258382527) 5435 Martfű, Munkácsy út 118. I/4. szám alatti lakos, mint ajándékozó (továbbiakban: Ajándékozó) másrészről 
Martfű Város Önkormányzata (törzsszám: 15410106, székhely: 5435 Martfű, Szent István tér 1. szám, képviseli: dr. Papp Antal polgármester, lakcíme 5435 Martfű, Deák Ferenc út 4.), mint megajándékozott (továbbiakban: Megajándékozott )

között, az alulírott napon és helyen, az alábbi feltételekkel:
1.
Ajándékozó tulajdonosa 1/1 arányban a martfűi 074/109 helyrajzi szám alatt nyilvántartott, 2039 m2 alapterületű, 7,10 Ak. értékű, szántó megnevezésű külterületi ingatlanak. 
2. Ajándékozó jelen okirattal az 1 pontban megjelölt ingatlant Megajándékozottnak 
 
ajándékozza, aki az ajándékot elfogadja. 

3. 
Szerződő felek az elajándékozott ingatlan értékét – 20.000,- Ft/Ak. figyelembevételével –142.000,-Ft  azaz egyszáz-negyvenkettőezer forintban jelölik meg. 

4. 
Ajándékozó kijelenti, hogy az ajándékért semminemű ellenszolgáltatást nem kér, és a jövőben sem vár el.

5.
Felek megállapodnak, hogy Ajándékozó jelen szerződés aláírása napján az 1. pontban megjelölt ingatlanrész birtokát Megajándékozottra átruházza, aki ettől a naptól viseli annak terheit, a kárveszélyt és élvezi minden hasznát.

6. 
Ajándékozó tájékoztatja Megajándékozottat, hogy az 1. pontban megjelölt ingatlanra az E.ON Tiszántúli Áramhálózati Zrt. javára vezetékjogok vannak az ingatlan-nyilvántartásba bejegyezve. Ajándékozó feltétlen szavatosságot vállal azért, hogy az 1. pontban megjelölt ingatlana a fentieken túl  per-, teher- és igénymentes. 

 
Megajándékozott a tájékoztatást tudomásul veszi, és kijelenti, hogy a terhek jelen szerződés 
 
megkötését nem befolyásolják. 
7. 
Ajándékozó jelen okirat aláírásával feltétlen és visszavonhatatlan hozzájárulását adja ahhoz, hogy Megajándékozott a tulajdonjogát az 1. pontban megjelölt ingatlanra 1/1 arányban, ajándékozás jogcímén az ingatlan-nyilvántartásba bejegyeztesse.

8.
Felek megállapítják, hogy 
 
a) a Mező- és erdőgazdasági földek forgalmáról szóló 2013. CXXII. tv. (továbbiakban: Földforgalmi törvény) 12. § (2) bekezdése alapján a föld tulajdonjogát ajándékozás jogcímén önkormányzat megszerezheti. 

b)
a Földforgalmi törvény 36 § (1) bekezdés c) pontja alapján a jelen szerződéssel történő tulajdonjog átruházáshoz nem kell a mezőgazdasági igazgatási szerv jóváhagyása.

c)
Megajándékozottra a Földforgalmi törvény 16. § (7) bekezdése alapján a 16. § (1)-(4) bekezdésében foglalt korlátozások nem terjednek ki,

d)
Megajándékozottnak a Földforgalmi törvény 13. § (1) bekezdésében foglaltakra nyilatkoznia nem kell.

9. 
Megajándékozott a Földforgalmi törvény 14. § (1) bekezdése alapján kijelenti, hogy nincs a földhasználatért járó ellenszolgáltatásának teljesítéséből eredő bármilyen korábbi földhasználattal kapcsolatos jogerősen megállapított és fennálló díj-, vagy egyéb tartozása. 

 
Megajándékozott a Földforgalmi törvény 14. § (2) bekezdése alapján kijelenti, hogy a jelen tulajdonszerzést megelőző 5 éven belül nem állapították meg, hogy a szerzési korlátozások megkerülésére irányuló jogügyletet kötött. 
 
Megajándékozott az ingatlan-nyilvántartásról szóló 1997. évi CXLI tv. végrehajtásáról szóló 109/1999 (XII. 29.) FVM. rendelet 68/C. §-ra hivatkozással kijelenti, hogy részarány-tulajdonnal
nem rendelkezik.

10.
Felek kijelentik, hogy Ajándékozó magyar állampolgár, Megajándékozott önkormányzati szerv, szerződéskötési képességük semmilyen tekintetben korlátozva nincs.

11. 
Felek megbízzák, és egyúttal meghatalmazzák a Varga és Társa Ügyvédi Irodát (5435 Martfű, Móricz Zs. út 17.), – dr. Vargáné dr. Kálmán Katalin ügyvéd személyes közreműködésével – hogy a szerződést készítse el, azt ellenjegyzésével lássa el, és őket a földhivatali eljárásban teljes jogkörrel képviselje.
12. 
Felek megállapodnak, hogy a jelen szerződéssel felmerülő költségeket Megajándékozott viseli.

Felek kijelentik, hogy a szerződés elkészítésére a megbízást a jelen okiratba foglalt tartalommal adták meg az eljáró ügyvédnek, ezért a szerződés egyben ügyvédi tényvázlatnak is tekintendő.

Felek jelen szerződést, mint akaratukkal mindenben megegyezőt – elolvasás és tartalmának közös értelmezése után – az ellenjegyző ügyvéd jelenlétében jóváhagyólag írták alá.

